Kirjeldus
Kineetilise liiva komplekt “Farmiloomad” koosneb neljast loomakujulisest vormist ja neljast erinevat värvi liivast.
Kineetiline liiv on hästi vormitav ning sellest on lihtne luua erinevaid struktuure ja kujundeid. Liivaga mängimine arendab lapse peenmotoorikat, rahustab ning aitab kujutlusvõimel areneda. Kineetiline liiv ei kuiva isegi peale korduvat kasutamist.
Selleks, et toode säilitaks oma omadused tuleks vältida selle kokkupuudet veega. Kui peaks juhtuma, et liiv puutub kokku vee, mahla või mõne muu vedelikuga, siis eemaldage see osa koheselt liivast, vastasel juhul võib kogu toode kasutuskõlbmatuks muutuda. Vaata toodet tutvustavat videot siit.
Pärast pikaajalist mängimist võib liiv käte külge kleepuda. Sellisel juhul peske ja kuivatage käed hoolikalt ning jätkake mängimist.
Liivaga mängimiseks ja erinevate kujundite loomiseks sobivad MICI vormid ja taignarullid.
Komplekti kuulub: 4 vormi ja 4 x 200g värvilist liiva (roosa, sinine, roheline, lilla).
Sobib mängimiseks alates 3. eluaastast.